Safwan Nazri

Muhammad Safwan bin Mohammad Nazri (lahir 9 November 1994) merupakan seorang pelakon lelaki Malaysia. Beliau merupakan bekas finalis Hero Remaja edisi 2017. Beliau mula dikenali menerusi lakonannya dalam drama Kan Kukejar Cinta Kamu di Astro Ria dan drama Dua Takdir Cinta di Astro Prima.

Kehidupan peribadi
Safwan Nazri dilahirkan pada 9 November 1994 di Alor Setar, Kedah dan merupakan anak ketiga daripada empat adik-beradik. Beliau mengikuti pengajian peringkat Ijazah Sarjana Muda jurusan Pentadbiran Perniagaan (Pemasaran) di UiTM Kampus Arau, Perlis. Beliau juga mewujudkan akaun Instagram sejak tahun 2014, namun hanya mula aktif sejak Mac 2016 di mana semenjak itu beliau mula mendapat perhatian di kalangan para pengikut yang semakin bertambah dek kerana video lakonan bersama rakan sekelas yang dimuatnaik dan hobinya bermain sukan badminton dan futsal.

Kerjaya
Sewaktu masih menuntut di pusat pengajian tinggi, beliau turut mengambil tawaran kerja sebagai model sambilan. Matlamatnya ingin menyebarkan mesej serta positiviti melalui bidang lakonan yang diceburi. Beliau juga pernah menyertai pertandingan Pencarian Hero Remaja edisi 2017 dan beliau menyifatkan gelaran 'hero' mempunyai keperluan untuk menjadi individu yang menyumbang sesuatu kepada masyarakat. Beliau turut mengagumi kekebalan pemenang Dewi Remaja 2010, Neelofa dalam menangani kritikan negatif seawal pembabitan beliau yang seterusnya membawa kepada kejayaan besar selebriti dan usahawan itu. Safwan yang ingin mengikut jejak langkahnya menyifatkan Neelofa sebagai contoh artis yang memiliki 'beauty with brain'. Wanita idamannya seorang yang berwajah jelita, mempunyai kelembutan serta tahu menghormati orang tua. Beliau pernah meluahkan rasa terkilan apabila rakan-rakan peserta Hero Remaja 2017 termasuk dirinya digelarkan 'geng kunyit' hanya kerana menangis sewaktu segmen penyingkiran.

Filemografi

Filem

Televisyen

Drama

Telefilem

Video Klip

Rujukan

Pautan luar
 
 
 

Kelahiran 1994
Orang hidup
Orang Malaysia berketurunan Melayu
Muslim Malaysia
Orang dari Kedah
Pelakon lelaki Malaysia
Pelakon lelaki Malaysia abad ke-21
Peragawan Malaysia
Peserta Hero Remaja
Alumni Universiti Teknologi MARA